แฟนกินยาคุมฉุกเฉินไปครับ ช่วงที่กินไม่มีผลข้างเคียงอะไร แต่ตอนนี้เมนส์มาจะติดกัน10วันแล้ว ผิดปกติอะไรมั้ยครับ
สวัสดีค่ะ หากมีเลือดออกจากช่องคลอดนาน 10 วันแล้ว แนะนำควรลองตรวจหาการตั้งครรภ์ดูเป็นอันดับแรก เพราะอาจเป็นเลือดที่เกิดจากภาวะแทรกซ้อนของการตั้งครรภ์ก็ได้ค่ะ แต่หากตรวจไม่พบ และเลือดยังคงไม่หยุดไหล ก็ควรไปพบสูติ-นรีแพทย์เพื่อตรวจหาสาเหตุ โดยอาจเกิดจาก- มีการอักเสบติดเชื้อในโพรงมดลูก มักมีอาการปวดท้องน้อยและตกขาวที่ผิดปกติร่วมด้วย- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย- การผลิตฮอร์โมนของรังไข่ผิดปกติส่วนการทานยาคุมฉุกเฉินนั้น อาจทำให้เกิดเลือดออกหลังจากทานยาไปแล้วประมาณ 1 สัปดาห์ได้ แต่ปกติเลือดก็น่าจะออกไม่นานเกิน 1 สัปดาห์ค่ะ ดังนั้น หากเลือดยังคงไม่หยุดไหล ก็ควรไปพบแพทย์เพื่อรักษาค่ะ